Ένταση επικράτησε την Παρασκευή στην ΑΣΟΕΕ. Σύμφωνα με μαρτυρία φοιτητή, στο δελτίο ειδήσεων του Star, δεκαπέντε άτομα εξοπλισμένα με σφυριά, κράνη και κοντάρια έκαναν «έφοδο» στην Πρυτανεία, αναζητώντας τον Πρύτανη.

Όταν, όμως, αντιλήφθηκαν την απουσία του, άρχισαν να σπάνε τις τζαμαρίες και τα παράθυρα του χώρου. Από το μένος τους δεν κατάφερε να ξεφύγει ένας φοιτητής, τον οποίο χτύπησαν όταν εκείνος τους αποδοκίμασε.

Οι υπάλληλοι και οι φοιτητές που είδαν το περιστατικό, έτρεξαν να τον βοηθήσουν και τελικά κατάφεραν να τον φυγαδεύσουν. Σύμφωνα με το STAR, όπως υποστηρίζουν κάποιοι, οι ταραξίες θεώρησαν πως ο φοιτητής ήταν μέλος της «Χρυσής Αυγής», επειδή ήταν κοντοκουρεμένος.